සීදුව - කටුනායක නගර සභාවේ සභාපති ඩබ්ලිව්.සරත් පීරිස් කියා සිටියේ අම්බලංමුල්ල ප්‍රදේශයේ නගර සභාවේ කසල බැහැර කරන ස්ථානයේ මෙම ගින්න හට ගත් බවයි.පසුව, අධිවේගී මාර්ගය ආසන්නයේ පිහිටි ලඳු කැළෑවකට එය පැතිර ගොස් තිබුණා.මුලින් අධිවේගී මාර්ගයේ ජා-ඇල සිට කටුනායක දක්වා කොටස වසා දැමීමට මාර්ග සංවර්ධන අධිකාරිය පියවර ගත් නමුත්, පසුව ඇති වූ තදබදය හේතුවෙන් මාර්ගය සම්පූර්ණයෙන්ම වසා දැමීමටයි පියවර ගැණුනේ.ගින්න නිවීම සඳහා අද පස්වරුවේ ගුවන් හමුදාවට අයත් බෙල් - 12 වර්ගයේ හෙලිකොප්ටර් යානයක් ද යොදා ගැණුනා.ගින්න පාලනය කිරීම සඳහා ත්‍රිවිධ හමුදාවේම සාමාජිකයන් යෙදවූ බවයි හමුදා ප්‍රකාශක බ්‍රිගේඩියර් චන්දන වික්‍රමසිංහ සඳහන් කළේ.